《过小孤山》
宋代·吕定

八月灵槎溯海门，翠云台上本谎樽。
峰头楼合相高下，水底鱼龙自吐吞。
万古青天留玉柱，五更红日涌金盆。
宦游不尽登临兴，欲洗苍苔颂圣恩。

作者简介：吕定，字仲安，新昌（今属浙江）人。由诚曾孙。孝宗朝以功迁从义郎，累官殿前都指挥使、龙虎上将军。《两宋名贤小集》卷三六五存《说剑集》一卷。明万历《新昌县志》卷一一有传。　吕定诗，以影印文渊阁《四库全书》本《两宋名贤小集》为底本，参校《宋诗钞补·仲安集钞》。